Archiepiscopus Cantuariensis

Archiepiscopus Cantuarienses est maximus episcopus et principalis Ecclesiae Anglicanae dux, universalis Communionis Anglicanae caput et signum, atque episcopus dioecesanus Dioecesis Cantuariensis. Archiepiscopus hoc tempore est Iustinus Welby, qui in Ecclesia Cathedrali Cantuariensi die 21 Martii 2013 consecratus est, centesimus quintus in stirpe quae plus quam 1400 annorum extenditur, ex Augustino Cantuariensi oriente, apostolo ad Anglos appellato, Roma anno 597 misso. Welby Archiepiscopo Rowan Williams successit..

A tempore Augustini Cantuariensis saeculo sexto usque ad saeculum sextum decimum, archiepiscopi Cantuarienses in communione plena cum Sede Romana erant, et pallium accipere solebant. Anglicana autem ecclesia per Reformationem Anglicam auctoritatem Papae et Ecclesiae Catholicae Romanae reiecit.

Medio Aevo, rationes nominationis Archiepiscopi Cantuariensis aliorumque episcoporum magnopere variabant. Electio aliquando fiebat a canonibus Cantuariensibus, papa Romano, vel rege Anglico. Ex Reformatione Anglica, Ecclesia Anglicana aperte est ecclesia civitatis, et electio a Corona legitime fit, hodie a regina, primo ministro suadente, qui vicissim brevem binorum nominum enumerationem ex Consilio Nominationum Regali accipit.

 Partes et status hodierni 
Archiepiscopus Cantuariensis quattuor partes magni momenti hoc tempore agit:"Archbishop's Roles and Responsibilities," Archbishop of Canterbury Website.
 Episcopus dioecesanus Dioecesis Cantuariensis, quae orientales Comitatus Cantiae regiones tractat; anno 597 condita, veterrima sedes episcopalis in ecclesia Anglicana.
 Archiepiscopus metropolitanus Provinciae Cantuariensis, quae meridianas Angliae partes duas tractat.
 Maximus primas et principalis religiosa Ecclesiae Anglicanae persona (princeps Britannicus est supremus ecclesiae gubernator). Cum collega Archiepiscopo Eboracensi Synodo Generali praesidet, multisque ex magnis collegiis et consiliis ecclesiae praeest; natura autem potestatis in ecclesia est tam tenuis ut bini archiepiscopi saepe ducere possint solum persuadentes. Archiepiscopus Cantuariensis primas partes agit in caerimoniis publicis sicut coronationibus; quia magni aestimatur, eius sententia saepe a mediis nuntiorum petuntur.
 Archiepiscopus, spiritualis Communionis Anglicanae dux, quamquam auctoritate legitima extra Angliam caret, primus inter pares omnium primatum per totum orbem terrarum more Anglicanorum agnoscitur. Ex 1867, Coetus Lambethanos, plus minus decenniales omnium episcoporum Anglicanorum congressus, convocat.

Partes oecumenicas et interfideles in ultimis duobus ex his muneribus magni momenti agit, pro Anglicanis in Anglia et orbe terrarum dicens.

Principale archiepiscopi domicilium est Palatium Lambethense in Lambeth Burgo Londiniensi situm. Archiepiscopo etiam sunt sedes in Palatio Vetere Cantuariae, iuxta Cathedralem Cantuariensem, ubi Cathedra Sancti Augustini patet.

Archiepiscopus Cantuariensis, possessor unius ex quinque sedibus maximis (quarum aliae sunt Eboracum, Londinium, 
Dunelmum, Wintonia), ex officio est unus ex Dominis Spiritualibus Domus Parium Parlamenti. Unus est ex maximis hominibus in Anglia et quidem maximus homo non regalis in ordine locorum Britanniarum Regni.

Postquam Henricus VIII ex ecclesia Romana discessit, Archiepiscopi Cantuarienses a monarcha Anglica (ex Britannico Actu Unionis anno 1707) selecti sunt. Hodie, electio nomine regio a primo ministro fit ex breve duorum episcoporum numero a Consilium Nominationum Regale (Anglice Crown Nominations Commission) electo, consilio ad hoc creato. Ex saeculo vicensimo, electio archiepiscoporum Cantuariensium inter Anglo-Catholicos moderatos et Evangelicales usu recepto alternat."The Archbishop of Canterbury," situs interretialis Archiepiscoi Eboracensis.

Iustinus Welby, archiepiscopus hodiernus, centesimus quintus Archiepiscopus Cantuariensis, in Ecclesia Cathedrali Cantuariensi die 4 Februarii 2013 consecratus est. Suum nomen archiepiscopale + Justin Cantuar subscribit. Rowan Williams decessor, centesimus quartus Archiepiscopus Cantuariensis, in cathedrale die 27 Februarii 2003 consecratus est. Williams sub suam electionem fuerat Episcopus Monemutensis et Archiepiscopus Cambrensis. Die 18 Martii 2012, Williams nuntiavit se archiepiscopatu abdicaret anno 2012 exeunte, ut magister Collegii Magdalenae Cantabrigiae fieret."Dr Williams resigns," Church Times.

 Personae aliae actae 
Praeter suum officium, archiepiscopis alios locos tenet; exempli gratia, ipse est Praeses Coniunctus Consilii Christianorum et Iudaeorum in Britanniarum Regno. Inter alios locos sunt:.
 Cancellarius Universitatis Aedium Christi Cantuariensis
 Visitor institutionum academicorum sequentium:
 Collegium Keblense
 Collegium Mertonense
 Collegium Omnium Animarum (Oxonia)
 Collegium Regis Londiniense
 Universitas Cantuariensis
 Schola Harroviensis
 Universitas Collegii Regis

 Notae 

 Bibliographia 
 Lamb, John William. 1971. The Archbishopric of Canterbury, from Its Foundation to the Norman Conquest. Faith Press.

 Nexus externi 

 Situs proprius.

Categoria:Episcopatus
Categoria:Dioecesis Cantuariensis
Categoria:Cultura Cantuariae
Categoria:Ecclesia Anglicana
Categoria:Ecclesia Cathedralis Cantuariensis
Cantuaria